Územná organizácia DPO SR Martin

Kuzmányho 36, 03601 Martin

# *Mobil 0918 790 352, e-mail:* [*ovmartin@dpo*](mailto:ovmartin@dpo)sr.sk

*83/2023-ÚzO vybavuje: Michaela Pavolková Martin, 06.12.2023*

Zabezpečenie akcie „ Zimné vykurovacie obdobie a zazimovanie hasičskej techniky „

pre r. 2023/2024

Zimné vykurovacie obdobie sa vyznačuje zvýšeným nebezpečenstvom vzniku požiarov najmä z dôvodu používania vykurovacích telies, spotrebičov a systémov vykurovania. V tomto období vzniká značný počet požiarov najmä z dôvodov nedodržania požiarno-bezpečnostných zásad pre vykurovacie telesá, nedbanlivosť a ľahostajnosť osôb pri ich obsluhe. Ďalej je potrebné vo väčšej miere sa venovať hasičskej technike a zabezpečiť jej zazimovanie a dôkladnú prípravu na zimnú prevádzku. Preto vydáva Územná organizácia DPO SR Martin tieto pokyny, ktoré stanovujú úlohy pre ÚzO DPO SR Martin a DHZ na území okresu Martin.

1. **Na úrovni ÚzO DPO SR Martin:**

A/ Zabezpečenie akcie Zimné vykurovacie obdobie /ďalej len ZVO/ spoločne s tabuľkou pre vyhodnotenie uvedenej akcie zaslať na DHZ, okrskovým funkcionárom.

B/ Akciu ZVO vyhodnotiť v požadovanom termíne na preventívno-výchovnej komisii a oboznámiť s vyhodnotením orgány ÚzO DPO SR Martin.

1. **Na úrovni okrsku:**

A/ Zabezpečiť oboznámenie funkcionárov DHZ s úlohami uvedenými v týchto pokynoch prostredníctvom organizovania IMZ okrskov.

B/ Uskutočniť rozbor požiarovosti so zameraním na vykurovacie obdobie v okrsku a okrese.

C/ Uskutočniť výklad vyhl. MV SR č. 121/2002 Z.z. o požiarnej prevencii v znení neskorších predpisov, vyhlášky MV SR 401/2007 Z.z. o inštalácii a prevádzkovaní vykurovacích spotrebičov.

1. **Dobrovoľný hasičský zbor v spolupráci s OcÚ, MsÚ:**

A/ Zabezpečiť odvysielanie relácie k ZVO prostredníctvom obecných rozhlasov, (pokiaľ sú v obci funkčné) a zverejniť informácie vo vývesných skrinkách obce, mesta a vývesných skrinkách DHZ.

B/ Zazimovať hasičskú techniku.

C/ Udržiavať vodné zdroje a vhodný prístup k nim.

D/ Pred vykonaním preventívnych protipožiarnych kontrol v objektoch právnických osôb, v ktorých tieto nevykonáva štátny požiarny dozor Okresného riaditeľstva HaZZ Martin a v rodinných domoch, iných objektoch vo vlastníctve , alebo užívaní fyzických osôb /§ 24 zák. NR SR č. 314/2001 Z.z. o ochrane pred požiarmi v znení neskorších predpisov/, preškoliť členov kontrolných skupín. Za preškolenie kontrolných skupín je zodpovedný preventivár požiarnej ochrany obce, požiarny technik.

E/ Závady vážnejšieho rozsahu predložiť na riešenie Obecnému , Mestskému úradu.

F/ Po ukončení preventívnych protipožiarnych kontrol vykonať rozbor, o čom vhodnou formou informovať občanov s cieľom dôslednejšieho dodržiavania požiarno-bezpečnostných predpisov a riadnu evidenciu o vykonaní kontrol založiť na požiarnych zbrojniciach, Obecných, Mestských úradoch.

G/ Uskutočniť analýzu zásahovej činnosti DHZ/DHZO a podielu jednotlivých členov, ktorých dobré príklady uviesť na VČS členov DHZ.

H/ Vykurovacie obdobie a požiarne nebezpečie v tomto období zverejňovať vo vývesných skrinkách DHZ a na OcÚ, MsÚ

I/ zabezpečiť výmenu olejov ak sa nepoužíva celoročný, kontrola a doplnenie hasiacej techniky chladiacou zmesou, ak sa táto zmes nepoužíva po celý rok

J/ ak sa na vozidlách nepoužívajú celoročné pneumatiky – zabezpečiť ich výmenu

K/ zabezpečiť do hasičských zbrojníc počas zimného obdobia reťaze, zabezpečenie posypového materiálu

L/akciu ZVO vyhodnotiť podľa priloženej tabuľky, ktorú je potrebné odovzdať k vyhodnoteniu na ÚzO DPO SR Martin, Kuzmányho 36, 036 01 Martin – 30. 3. 2024

Územná organizácia DPO SR Martin, preventívno-výchovná komisia ÚzO DPO SR Martin verí, že zásluhou aktívneho plnenia úloh uvedených v týchto pokynoch sa podstatne zníži riziko vzniku požiarov od vykurovacích telies v domácnostiach i prevádzkach v našom okrese.

Spracovala: Preventívno-výchovná komisia ÚzO DPO SR Martin

Tel. kontakt: 0918 790 352

PaedDr. Tomáš Z a n o v i t  Milan M i š u r a

predseda ÚzO DPO SR Martin predseda PVK pri ÚzO DPO SR Martin

* ODPORÚČANIA HASIČOV POČAS VYKUROVACEJ SEZÓNY

🔥🏠Vykurovacie obdobie prináša zvýšené nebezpečenstvo vzniku požiarov. Počas tohto obdobia hasiči už tradične evidujú zvýšený počet výjazdov k požiarom rodinných domov alebo bytov.

🧑‍🚒Prinášame odporúčania [Hasičský a záchranný zbor](https://www.facebook.com/prezidiumhazz?__cft__%5b0%5d=AZVV5HdNIJvTIxDW687-NgDh6QsDU2VpAkfUBiwZszFML1ATChYj0kYFfTOVQLi8iaBRQj7Mz_fGqrysdLFMXGcZHNGOlkfPgyt4ddR3HTEu4htDNhHxgHCUmq7kYcVaHezXs5K5a_xP5D8pR4ZUt68xVSNjIEdhzvdMTl56yfWTwYgpA8UoyOoWpE32T4DbbYH88hJPT2gbr45yMHLq9Ik3&__tn__=-%5dK-y-R) počas vykurovacej sezóny:

🔴VYKURUJTE SPRÁVNYM PALIVOM

🔹Do kotlov, kachlí a krbov patrí len určené palivo.

🔹Spaľovaním domáceho odpadu, plastov a iných vysoko horľavých látok sa zvyšuje riziko vzniku požiaru a súčasne dochádza k znečisteniu ovzdušia.

🔴PRAVIDELNÉ ČISTENIE A KONTROLA KOMÍNOV

🔹Za celkový technický stav a údržbu komínov zodpovedajú majitelia sami, a preto sú povinní zabezpečovať pravidelné čistenia a kontroly.

🔹Zabezpečte odborné preskúšanie komínov osobami s odbornou spôsobilosťou.

🔴KONTROLA VYKUROVACÍCH TELIES

🔹Skontrolujte stav vykurovacích telies ešte pred ich použitím, inštalujte ich podľa návodu výrobcu a dbajte na ich kontrolu počas prevádzky.

🔹Pri kontrole vykurovacích telies je vhodné zamerať pozornosť na stavebné prevedenie, funkčnosť, či nedošlo k prehoreniu materiálu a jeho následnému poškodeniu.

🔹Pri plynových spotrebičoch je vhodné orientovať pozornosť na čistotu komínových prieduchov, zabezpečenie dobrého ťahu komína a dodržiavať revízne prehliadky, aby nedošlo k úniku plynu do okolia.

🔴SPRÁVNE USKLADNENIE PALIVA

🔹V tesnej blízkosti kotlov, kachlí a krbov nesmú byť uložené žiadne horľavé látky. Odletené žeravé častice pri kúrení môžu spôsobiť požiar.

🔹Vysypávajte popol do nehorľavých nádob a dodržiavajte predpisy pre skladovanie a používanie horľavých kvapalín, plynov a pod.

🔴OPATRNOSŤ

🔹Buďte opatrní pri manipulácii s otvoreným ohňom, horľavinami či žeravým popolom.

📊ŠTATISTIKA

🔹Za 10 mesiacov tohto roka nevyhovujúci technický stav alebo porucha vykurovacích telies, dymovodov a komínov spôsobila až 396 požiarov, ktoré si vyžiadali 5 zranených osôb.

🔹Celková škoda spôsobená požiarmi sa vyšplhala na viac ako 1 milión eur.

Najčastejšími príčinami vzniku požiarov tohto typu sú nevyhovujúci technický stav dymovodov a komínov, nesprávna inštalácia, obsluha alebo zlý technický stav vykurovacích telies, ale tiež nedbalosť a neopatrnosť.



DHZ: .................................................. 1 x doručiť na ÚzO DPO SR Martin

1 x doručiť na MsÚ, OÚ

1 x zostáva na DHZ

T: do 30. 3. 2024

## Vyhodnotenie akcie zimné vykurovacie obdobie 2023/2024

|  |  |  |
| --- | --- | --- |
| Uveď celkový počet objektov patriacich do kontrolnej starostlivosti OcÚ, MsÚ  / rodinné domy, chaty, dielne / | Počet: | |
| Uveď celkový počet malých prevádzok v obci | Počet: | |
| Uveď počet vykonaných preventívnych protipožiarnych kontrol v rodinných domoch, chatách, dielňach | Počet: | |
| Uveď počet vykonaných preventívnych protipožiarnych kontrol v malých prevádzkach | Počet: | |
| Uveď počet zistených závad | V objektoch: | V malých prevádzkach: |
| Uveď počet závad odstránených na mieste | V objektoch: | V malých prevádzkach: |
| Uveď počet závad odovzdaných na riešenie orgánom obcí, miest | V objektoch: | V malých prevádzkach: |
| Zhotovenie nástenky | \*áno | \*nie |
| Odvysielanie rozhlasovej relácie | \*áno | \*nie |

* nehodiace sa preškrtnite

Dňa: ...................................................

............................................................ .................................................................

pečiatka a podpis MsÚ, OcÚ pečiatka DHZ, podpis preventivára DHZ